መገናኛ  ብዙሃን የመልካም  አስተዳደር ማሳያ  ሊሆኑ  ይገባል – ጽህፈት ቤቱ
በአገር ውስጥ እየሠሩ የሚገኙ  የመገናኛ ብዙሃን የመልካም አስተዳደር ማሳያ ሞዴል  ሊሆኑ እንደሚገባቸው የመንግሥት ኮሚኒኬሽን ጉዳዮች ጽህፈት ቤት አስታወቀ ።የመንግሥት ኮሚኒኬሽን ጉዳዮች ጽህፈት ቤት ሚኒስትር ዲኤታ አቶ ዛዲግ አብርሃ ለመገናኛ ብዙሃን አመራሮች ፣ ጋዜጠኞችና የህዝብ ግንኙነት ኃላፊዎች  በተዘጋጀው የአምስት ቀን የመልካም አስተዳደር ላይ የተኮረ ሥልጠና ላይ እንደገለጹት የመገናኛ ብዙሃን በአገሪቱ  የመልካም አስተዳደር እንዲረጋጋጥ ከፍተኛ ሚና ሊጫወቱ ይገባል ።  የመገናኛ ብዙሃን ከመልካም አስተዳደር ጋር በተያያዘ በአገሪቱ የሚስተዋሉ ችግሮችን  ነቅሰው  ለማውጣት  የመገናኛ ብዙሃን ተቋማት በራሳቸው የመልካም አስተዳደርን  ማስፈን  እንደሚጠበቅባቸው አቶ ዛዲግ ተናግረዋል ።በተለይም መገናኛ ብዙሃን የመልካም አስተዳደር ችግሮችን ለማጋለጥ  ህብረተሰቡን  በተገቢው መልክ ማወያያት ይገባቸዋል ያሉት አቶ ዛዲግ መገናኛ ብዙሃን መልካም አስተዳደር ላይ አስፈላጊውን ዘገባ በማቅረብ ተገቢውን ሚና ሊጫወቱ እንደሚገባ ገልጸዋል ።ሌላው የመገነኛብዙሃን በአገሪቱ በተለያዩ ዘርፎች በወጡት ፖሊሲዎች ፣ አሠራሮችና ደንቦች አተገባባር ላይ  የሚታዩ  ክፍተቶችን በማሳየት ረገድም የመገናኛ ብዙሃን  የሚጠበቅባቸውን  ተግባራት ሊያከናውኑ እንደሚገባ አቶ ዛዲግ ጠቁመዋል ።መንግሥት የመገናኛ ብዙሃን  ውስጥ  የሚስተዋሉ የደሞዝ ማነስ ፣ የግብዓት እጥረቶች፣ የአቅምና ክህሎት ክፍተቶችን  ለመሙሏት  አስፈላጊውን  ድጋፍ  እንደሚያደርግም አቶ ዛዲግ አስረድተዋል ።የመገናኛ ብዙሃን ባለሙያ  ስነ ምግባር የታነፀ በመሆን  በመረጃ  የተደገፈ የምርምራ  ጋዜጠኝነትን ሥራን  ተግባራዊ  ማድረግ እንደሚገባ ተመልክቷል ።የመንግሥት ኮሚኒኬሽን ጉዳዮች ጽህፈት ቤት ከመላ አገሪቱ ለተውጣጡ ከ200  ለሚበልጡ የመገናኛ ብዙሃን አመራሮች ፣ ጋዜጠኞችና የህዝብ ግንኙነት ባለሙያዎች ያሳተፈ ለአምስት ተከታታይ ቀናት የሚቆይ ሥልጠና  በዛሬው ዕለት ተጀምሯል ።             